বাজার দর কেমন, সবজি বাজারে অভিযান চালাল টাস্ক ফোর্স

সুমন ভৌমিক, বালুরঘাট: শাক সবজির দাম ঠিক কেমন রয়েছে, সেই সব খতিয়ে দেখতে সোমবার সকালে বালুরঘাট শহরের তহবাজারে বিশেষ অভিযান চালানো টাস্ক ফোর্স।

কিছুদিন আগে পর্যন্ত অগ্নিমূল্য ছিল আলু, পেঁয়াজ সহ অন্যান্য সবজির দাম। দেরিতে হলেও অবশেষে বালুরঘাট শহরে অভিযান শুরু করল জেলা টাস্ক ফোর্স।

এদিন সকালে শুধুমাত্র বালুরঘাট শহরের তহবাজারে অভিযান চালায় টাস্ক ফোর্স। কৃষি বিপণন, ক্রেতা সুরক্ষা দফতর সহ পুলিশ প্রশাসনের আধিকারিকরা যৌথ ভাবে অভিযান চালায়। অভিযানে খুচরো ও পাইকারি ব্যবসায়ীদের সঙ্গে কথা বলেন আধিকারিকরা।

আরও পড়ুন: আতঙ্ক বাড়িয়ে ভারতে হানা দিল HMPV ভাইরাস, শনাক্ত বেঙ্গালুরুতে

এদিকে এদিনের অভিযান থেকে সর্তক করা হয় ব্যবসায়ী থেকে মহাজনদের। দাম বেশি নয়, যেটা দাম হওয়া দরকার সেই দামেই সবজি বিক্রি করার কথা বলেন। আগামী দিনে বালুরঘাটের অন্য বাজারে অভিযান চালাবে টাস্ক ফোর্স।

এদিন টাস্ক ফোর্স পরিদর্শনের পর সাংবাদিকদের মুখোমুখি হয়ে জানান সব কিছুর দাম ঠিকঠাকই আছে। সব সবজির দাম সাধারণ মানুষের নাগালের মধ্যেই আছে।

দেখুন অন্য খবর: