বিলেতে মমতা, বাংলা সামলাবে টাস্কফোর্স

ওয়েব ডেস্ক: আগামী কাল, শুক্রবার বিলেত যাচ্ছেন মুখ্যমন্ত্রী মমতা বন্দ্যোপাধ্যায়। সাতদিনের সফর। সেসময় রাজ্য কে সামলাবে তার জন্য একটি টাস্ক ফোর্স গড়ে দিলেন মুখ্যমন্ত্রী মমতা বন্দ্যোপাধ্যায়। ওই টাস্ক ফোর্সের নেতৃত্বে পুলিশ ও আমলাদের সমন্বয়ে প্রশাসন চলবে। মুখ্যমন্ত্রী বিদেশ সফরে থাকাকালীন রাজ্য সামলাবার জন্য এই প্রথম টাস্ক ফোর্স গড়়া হল। মুখ্যমন্ত্রী জানিয়েছেন, ফোনে তাঁকে সবসময় পাওয়া যাবে। প্রয়োজনে তিনি পরামর্শ দেবেন। ২২ থেকে ২৮ মার্চ লন্ডন (London) সফর মুখ্যমন্ত্রীর (Mamata Banerjee)। সেসময় তিনি পশ্চিমবঙ্গের দায়িত্ব দিয়ে গেলেন টাস্ক ফোর্সের (Task Force) হাতে। রাজ্যের পাঁচ মন্ত্রী সেই দায়িত্ব সামলাবেন। তাঁরা হলেন, চন্দ্রিমা ভট্টাচার্য, শশী পাঁজা,  সুজিত বসু, অরূপ বিশ্বাস, ফিরহাদ হাকিম। মুখ্যমন্ত্রীর সঙ্গে যাচ্ছেন মুখ্যসচিব মনোজ পন্থ। বৃহস্পতিবার মুখ্যমন্ত্রী ওই টাস্ক ফোর্স গড়ার কথা জানিয়েছেন। এছাড়া আইন শৃঙ্খলার পরিস্থিতি খতিয়ে দেখবেন পুলিশ কর্তা রাজীব কুমার ও মনোজ ভার্মা। আমলাদেরও কাজের ভার নিতে হবে বলে জানিয়েছেন মুখ্যমন্ত্রী।

এদিন মমতা বন্দ্যোপাধ্যায় জানিয়েছেন, ২৪ মার্চ লন্ডনে ভারতীয় হাই কমিশনের অনুষ্ঠান। ২৫ মার্চ বাণিজ্য সম্মেলন। ২৬ মার্চ শিল্প নিয়ে সরকারি স্তরে বৈঠক। ২৭ মার্চ অক্সফোর্ডে ভাষণ। ২৮ তারিখ লন্ডন থেকে দেশের উদ্দেশে রওনা। উল্লেখ্য, এর আগে চীন, শিকাগো সহ একাধিক বিদেশ সফরের জন্য মুখ্যমন্ত্রীকে ছাড়পত্র দেয়নি ভারত সরকার। এদিন মুখ্যমন্ত্রী জানান বিভিন্ন দেশ থেকে তাঁর আমন্ত্রণ রয়েছে। তিনি লন্ডন সফরে থাককালীন রাজ্যের সবাই যাতে শান্তিতে থাকেন তা ভালোভাবে নজরে রাখতে হবে বলে জানিয়েছেন মুখ্যমন্ত্রী।

আরও পড়ুন: যাবজ্জীবনপ্রাপ্ত আসামী দারা সিংয়ের মুক্তির আর্জি, ওড়িশা সরকারকে বিবেচনার সুপ্রিম নির্দেশ

উল্লেখ্য, মুখ্যমন্ত্রী বিদেশে গেলে এর আগে মন্ত্রীদের কয়েকজনকে দায়িত্ব দিতেন। সুব্রত মুখোপাধ্যায়, ফিরহাদ হাকিম, অরূপ বিশ্বাস, পার্থ চট্টোপাধ্যায়রা তদারকি করতেন। তবে এভাবে সরাসরি টাস্কফোর্স কখনও গঠন হয়নি। বুদ্ধদেব ভট্টাচার্য বা জ্যোতি বসুর সময়েও এরকম কিছু ছিল না। কোনও বর্ষীয়ান বা গুরুত্বপূর্ণ মন্ত্রীরা তদারকি করতেন। বুদ্ধদেববাবুর আমলে নিরুপম সেন, সূর্যকান্ত মিশ্ররা তদারকি করতেন। জ্যোতি বসুর আমলে বিনয় চৌধুরীরা দেখভাল করতেন।

দেখুন অন্য খবর: